**Primăvara proștilor**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cântă cucul în română

proștii se întind pe gard

dacă dai cucul din mână

florile de verde ard

Proștii se întind pe gard

dincolo de infinit

prostia Doamne nu-i fard

te va strânge iar de gât

Dincolo de infinit

dacă dai cucul din mână

primăvara-i dulce mit

cântă cucul în română

Proștii s-au uscat pe gard

fără card vai fără card

Costel Zăgan, CEZEISME II